[image: ]

www.daf-yomi.com
afchunk.xhtml
注讬专讜讘讬谉 讜 注"讘 - 驻讬专讜砖 砖讟讬讬谞讝诇抓

诪讬 砖讛讬讜 诇讜 砖谞讬 讘转讬诐 诪砖谞讬 爪讬讚讬 专砖讜转 讛专讘讬诐 讜专讜爪讛 诇讟诇讟诇 讘讬谉 讛讘转讬诐 砖诇讜 讚专讱 专砖讜转 讛专讘讬诐, 诪讘讬转 诇讘讬转, 注讜砖讛 诇讞讬 诪讻讗谉 讜诇讞讬 诪讻讗谉 诪爪讬讚讬 讛讘转讬诐. 讗讜 拽讜专讛 诪讻讗谉 讜拽讜专讛 诪讻讗谉, 讜谞讜砖讗 讜谞讜转谉 讘讗诪爪注. 砖注诇 讬讚讬 讻讱 注砖讛 讗祝 讗转 讛砖讟讞 砖讘讗诪爪注 讻专砖讜转 讛讬讞讬讚. 讗诪专讜 诇讜: 讗讬谉 诪注专讘讬谉 专砖讜转 讛专讘讬诐 讘讻讱, 谞诪爪讗 砖讗讬谉 讚专讱 诇注专讘 专砖讜转 讛专讘讬诐 讙诪讜专讛.


讜讻讬 转讬诪讗 [讜讻讬 转讗诪专] 讘讻讱 讛讜讗 讚诇讗 诪讬注专讘讗 [砖讗讬谞讛 诪注讜专讘转], 砖转拽谞讛 讝讜 讘诇讘讚, 砖诇 诇讞讬 讗讜 拽讜专讛, 讛讬讗 砖讗讬谞讛 诪住驻拽转, 讛讗 [讛专讬, 讜讗讜诇诐] 讘讚诇转讜转 讬讻讜诇讛 诇讛讬讜转 诪讬注专讘讗 [诪注讜专讘转], 讜讛讗诪专 [讜讛专讬 讗诪专] 专讘讛 讘专 讘专 讞谞讛 讗诪专 专' 讬讜讞谞谉: 讬专讜砖诇讬诐, 讗讬诇诪诇讗 讚诇转讜转讬讛 谞谞注诇讜转 讘诇讬诇讛 讞讬讬讘讬谉 注诇讬讛 诪砖讜诐 专砖讜转 讛专讘讬诐! 谞诪爪讗 砖诇讗 讚讬 讘诪爪讬讗讜转讛 砖诇 讚诇转 讻讚讬 诇讛转讬专 诇讟诇讟诇 讘专砖讜转 讛专讘讬诐 讜讬砖 爪讜专讱 砖转讛讗 讛讚诇转 谞注讜诇讛 诪诪砖.


讜讻谉 讗诪专 注讜诇讗: 讛谞讬 讗讘讜诇讬 讚诪讞讜讝讗 [讗讜转诐 诪讘讜讗讜转 砖讘注讬专 诪讞讜讝讗] 砖讛讬讜 专砖讜转 讛专讘讬诐 讙诪讜专讛 讜讛讬讜 砖注专讬讛诐 驻转讜讞讬诐 讝讛 讻谞讙讚 讝讛 讗讬诇诪诇讗 讚诇转讜转讬讛谉 谞谞注诇讜转 鈥� 讞讬讬讘讬谉 注诇讬讛谉 诪砖讜诐 专砖讜转 讛专讘讬诐. 讛专讬 砖讘诇讗 谞注讬诇转 讚诇转 诪诪砖, 讗讬 讗驻砖专 诇注专讘 讘专砖讜转 讛专讘讬诐 注诇 讬讚讬 诪讞讬爪讛 住讬诪诇讬转 讻诇讞讬 讜拽讜专讛. 讜讗诐 讻谉 讻讬爪讚 谞讞诇拽讜 讞讻诪讬诐 讘讘专讬讬转讗 讻讬爪讚 诪注专讘讬诐 讗转 专砖讜转 讛专讘讬诐?


讗诇讗, 讗诪专 专讘 讬讛讜讚讛: 讬砖 诇转拽谉 讗转 诇砖讜谉 讛讘专讬讬转讗, 讜讛讻讬 拽讗诪专 [讜讻讱 讗诪专]: 讻讬爪讚 诪注专讘讬谉 诪讘讜讗讜转 讛诪驻讜诇砖讬谉 诇专砖讜转 讛专讘讬诐, 砖讛诐 注爪诪诐 讗讬谞诐 专砖讜转 讛专讘讬诐 讗讘诇 讛诐 驻转讜讞讬诐 讘砖谞讬 拽爪讜转讬讛诐 诇专砖讜转 讛专讘讬诐 鈥� 注讜砖讛 爪讜专转 讛驻转讞 诪讻讗谉 讜诇讞讬 讜拽讜专讛 诪讻讗谉.


讗 讗讬转诪专 [谞讗诪专] 砖谞讞诇拽讜 讗诪讜专讗讬诐 讘驻住拽 讛讛诇讻讛 讘谞讜砖讗 讝讛. 专讘 讗诪专: 讛讬诇讻转讗 讻转谞讗 拽诪讗 [讛诇讻讛 讻转谞讗 讛专讗砖讜谉] 讜讚讬 讘爪讜专转 讛驻转讞 讘爪讚 讗讞讚 讜诇讞讬 讜拽讜专讛 讘爪讚 讛砖谞讬, 诇讛转讬专 讚专讱 专砖讜转 讛专讘讬诐. 讜砖诪讜讗诇 讗诪专: 讛诇讻讛 讻讞谞谞讬讛 诇砖讬讟转 讘讬转 讛诇诇, 讜讚专讜砖讛 讙诐 讚诇转 讘爪讚 讗讞讚.


讗讬讘注讬讗 诇讛讜 [谞砖讗诇讛 诇讛诐, 诇诇讜诪讚讬诐] 诇讞谞谞讬讛 讗诇讬讘讗 [诇驻讬 砖讬讟转] 讘讬转 讛诇诇 爪专讬讱 诇谞注讜诇 讗讜 讗讬谉 爪专讬讱 诇谞注讜诇 讗转 讛讚诇转 讛讝讗转? 转讗 砖诪注 [讘讗 讜砖诪注] 诪讘讬讗讬诐 专讗讬讛 诪诪讛 砖讗诪专 专讘 讬讛讜讚讛 讗诪专 砖诪讜讗诇 砖讛讜讗, 讻驻讬 砖专讗讬谞讜, 驻住拽 讻砖讬讟讛 讝讜: 讗讬谞讜 爪专讬讱 诇谞注讜诇. 讜讻谉 讗诪专 专讘 诪转谞讛 讗诪专 砖诪讜讗诇: 讗讬谞讜 爪专讬讱 诇谞注讜诇. 讗讬讻讗 讚讗诪专讬 [讬砖 讗讜诪专讬诐] 讗诪专 专讘 诪转谞讛: 讘讚讬讚讬 讛讜讛 注讜讘讚讗 [讘讬 注爪诪讬 讛讬讛 诪注砖讛] 讘讘注讬讛 讻注讬谉 讝讜, 讜讗诪专 诇讬 砖诪讜讗诇: 讗讬谉 爪专讬讱 诇谞注讜诇.


讘注讜 诪讬谞讬讛 [砖讗诇讜 诪诪谞讜] 诪专讘 注谞谉 讘注谞讬谉 讝讛: 爪专讬讱 诇谞注讜诇 讗讜 讗讬谉 爪专讬讱 诇谞注讜诇? 讗诪专 诇讛讜 [诇讛诐]: 转讗 讞讝讬 讛谞讬 讗讘讜诇讬 讚谞讛专讚注讗 讚讟讬诪谉 注讚 驻诇讙讬讬讛讜 讘注驻专讗, 讜注讬讬诇 讜谞驻讬拽 [讘讗 讜专讗讛 讗讜转诐 诪讘讜讗讜转 砖诇 谞讛专讚注讗 砖住转讜诪讬诐 注讚 讞爪讬讬诐 讘注驻专, 讜讛讬讛 谞讻谞住 讜讬讜爪讗] 讘讛诐 诪专 砖诪讜讗诇, 讜诇讗 讗诪专 诇讛讜 [诇讛诐] 讜诇讗 诪讬讚讬 [讚讘专]. 讛专讬 砖讗讬谉 爪讜专讱 讘讛讙驻转 讚诇转讜转.


讗诪专 专讘 讻讛谞讗: 讛谞讱 [讗诇讛 讚诇转讜转 砖讘谞讛专讚注讗] 诪讙讜驻讜转 讛讜讗讬 [诪讜讙驻讜转 讛讬讜] 讘讞诇拽谉, 讜讻讬讜谉 砖讻讱, 诇讗 讛讬讛 爪讜专讱 诇谞注诇谉, 讗讘诇 讘讚专讱 讻诇诇 讚诇转讜转 爪专讬讻讜转 诇讛讬讜转 谞注讜诇讜转.


讜诪住驻专讬诐, 讻讬 讗转讗 [讻讗砖专 讘讗] 专讘 谞讞诪谉 讗诪专: 驻谞讬讜讛 诇注驻专讬讬讛讜 [驻谞讜 讗转 注驻专谉] 讻讚讬 砖讗驻砖专 讬讛讬讛 诇谞注讜诇. 讜砖讜讗诇讬诐: 诇讬诪讗 拽住讘专 [讛讗诐 谞讗诪专 砖住讘专] 专讘 谞讞诪谉: 爪专讬讱 诇谞注讜诇? 讜注讜谞讬诐: 诇讗, 讗讬谉 讝讜 专讗讬讛, 讻讬 诪讻讬讜谉 砖专讗讜讬讜转 诇谞注讜诇, 讗祝 注诇 驻讬 砖讗讬谉 谞谞注诇讜转 诪诪砖 鈥� 讚讬 讘讛谉 讻讚讬 诇讛转讬专. 讜讗讬谉 诇讛拽驻讬讚 讗诇讗 砖转讛讬讬谞讛 专讗讜讬讜转 诇谞注讬诇讛.


讘 诪住讜驻专: 讛讛讜讗 [讗讜转讜] 诪讘讜讬 注拽讜诐 讚讛讜讛 [砖讛讬讛] 讘谞讛专讚注讗, 专诪讬 注诇讬讛 讞讜诪专讬讛 讚专讘 讜讞讜诪专讬讛 讚砖诪讜讗诇 讜讗爪专讻讜讛讜 [讛讜讟诇 注诇讬讜 讞讜诪专转讜 砖诇 专讘 讜讞讜诪专转讜 砖诇 砖诪讜讗诇, 讜讛爪专讬讻讜讛讜] 讚诇转讜转. 讜诪讘讗专讬诐: 讞讜诪专讬讛 讚专讘 [讞讜诪专转讜 砖诇 专讘], 砖讗诪专 诪讘讜讬 注拽讜诐 转讜专转讜 讻诪驻讜诇砖. 讜转讜讛讬诐: 讜讛讗诪专 [讜讛专讬 讗诪专] 专讘 讛诇讻讛 讻转谞讗 拽诪讗, 讜诇驻讬 砖讬讟讛 讝讜 讗驻讬诇讜 诪讘讜讬 讛诪驻讜诇砖 诪诪砖 讚讬讜 讘爪讜专转 讛驻转讞?! 


讜注讜谞讬诐: 砖注砖讜 讝讗转 讻砖诪讜讗诇 鈥� 砖讗诪专: 讛诇讻讛 讻讞谞谞讬讛. 讗讜诇诐 讗诐 讻砖诪讜讗诇 鈥� 讜讛讗诪专 [讜讛专讬 讗诪专] 砖诪讜讗诇 砖诪讘讜讬 注拽讜诐 转讜专转讜 讻住转讜诐! 讜注讜谞讬诐: 砖讝讗转 注砖讜 讻专讘 砖讗诪专 转讜专转讜 讻诪驻讜诇砖. 讜讛讞诪讬专讜 讻砖转讬 讛砖讬讟讜转 讙诐 讬讞讚.


讙 讜砖讜讗诇讬诐: 讜诪讬 注讘讚讬谞谉 讻转专讬 讞讜诪专讬 [讜讛讗诐 注讜砖讬诐 讗谞讜 讻砖转讬 讞讜诪专讜转]? 讜讛讗 转谞讬讗 [讜讛专讬 砖谞讜讬讛 讘专讬讬转讗]: 诇注讜诇诐 讛诇讻讛 讻讘讬转 讛诇诇 讜讛专讜爪讛 诇注砖讜转 讻讚讘专讬 讘讬转 砖诪讗讬 鈥� 注讜砖讛, 讻讚讘专讬 讘讬转 讛诇诇 鈥� 注讜砖讛. 讗诐 专爪讛 诇注砖讜转 讙诐 诪拽讜诇讬 [讻讛拽诇讜转] 砖讬讟转 讘讬转 砖诪讗讬 讜讙诐 诪拽讜诇讬 讘讬转 讛诇诇 鈥� 讛专讬 讝讛 专砖注. 讗诐 专爪讛 诇注砖讜转 讙诐 诪讞讜诪专讬 讘讬转 砖诪讗讬 讜讙诐 诪讞讜诪专讬 讘讬转 讛诇诇 鈥� 注诇讬讜 讛讻转讜讘 讗讜诪专: "讛讻住讬诇 讘讞砖讱 讛讜诇讱" (拽讛诇转 讘, 讬讚). 讗诇讗, 讗讬 讻讘讬转 砖诪讗讬 讻拽讜诇讬讛讜谉 讜讻讞讜诪专讬讛讜谉, 讗讬 讻讘讬转 讛诇诇 讻拽讜诇讬讛讜谉 讜讻讞讜诪专讬讛讜谉 [讗讜 讻讘讬转 砖诪讗讬 讻讛拽诇讜转讬讛诐 讜讛讞诪专讜转讬讛诐, 讗讜 讻讘讬转 讛诇诇 讻讛拽诇讜转讬讛诐 讜讛讞诪专讜转讬讛诐].


讜诪转讞讬诇讛 诪讘专专讬诐 讗转 注爪诐 诇砖讜谞讛 砖诇 讘专讬讬转讗 讝讜; 讛讗 讙讜驻讗 拽砖讬讗 [讝讜 注爪诪讛 拽砖讛]: 讗诪专转 [讗诪专转] 诪转讞讬诇讛: 诇注讜诇诐 讛诇讻讛 讻讘讬转 讛诇诇, 讜讛讚专 讗诪专转 [讜讞讝专转 讜讗诪专转]: 讛专讜爪讛 诇注砖讜转 讻讚讘专讬 讘讬转 砖诪讗讬 注讜砖讛!?


讜诪砖讬讘讬诐: 诇讗 拽砖讬讗 [讗讬谉 讝讛 拽砖讛] 讻讗谉, 砖谞讗诪专 砖讬讻讜诇 诇注砖讜转 讻驻讬 砖讬专爪讛 鈥� 拽讜讚诐 讘转 拽讜诇 砖讬爪讗讛 讜讗诪专讛 砖讛诇讻讛 讻讘讬转 讛诇诇. 讻讗谉 砖讗诪专讜 砖讛诇讻讛 讻讚讘专讬 讘讬转 讛诇诇 鈥� 诇讗讞专 讘转 拽讜诇.


讜讗讬讘注讬转 讗讬诪讗 [讜讗诐 转专爪讛 讗诪讜专] 转讬专讜抓 讗讞专: 讛讗 讜讛讗 [讝讛 讜讝讛] 鈥� 诇讗讞专 讘转 拽讜诇

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

